Държавен вестник, бр. 24, 2026 г., стр. 15

БРОЙ  24	
Д Ъ Р Ж А В Е Н  В Е С Т Н И К 	
СТР.  15   
или на датата на оттегляне на заявката за 
регистрация.
(4) Искането за предоставяне на временна 
национална защита се подава в Патентното 
ведомство на място, по пощата или по елек­
тронен път съгласно чл. 3а, ал. 1 и към него 
се прилагат:
1. копие на договор с орган за сертифи­
циране на продукти или с физически лица с 
делегирани контролни задачи;
2. копие на документ за извършена пред­
варителна проверка за съответствие със 
спецификацията на продукта от орган за 
сертифициране на продукти или от физически 
лица с делегирани контролни задачи.
(5) За всяко искане се проверява дали е 
платена дължимата държавна такса и дали са 
изпълнени изискванията на ал. 1 и 4. Когато 
се констатират нередовности, на подателя на 
искането се предоставя едномесечен срок за 
отстраняването им.
(6) Когато в срока по ал. 5 нередовностите 
не бъдат отстранени, се взема решение по 
чл. 106а, ал. 7, т. 4.
(7) Когато не са налице нередовности или 
същите са отстранени, се взема решение по 
чл. 106а, ал. 7, т. 3 и географското указание, 
както и лицата по ал. 1 се включват в пуб­
личния списък по чл. 106а, ал. 9, т. 1.
Раздел III
Изменение на спецификацията на продукта 
Подаване на искане за изменение на спе­
цификацията на продукта
Чл. 106и. (1) Заявителят, от чието име е 
регистрирано географското указание за зана­
ятчийски и промишлени продукти с действие 
на територията на Европейския съюз, или 
производител, който използва географското 
указание в съответствие с чл. 47, параграф 1 
от Регламент (ЕС) 2023/2411, може да поиска 
изменение на спецификацията на продукта на 
защитеното географско указание.
(2) Искането за изменение на специфика­
цията на продукта се подава в Патентното 
ведомство на място, по пощата или по елек­
тронен път съгласно чл. 3а, ал. 1.
(3) Измененията на спецификацията на 
продукта може да бъдат:
1. на равнище на Европейския съюз;
2. стандартно изменение.
(4) За изменения на спецификацията на 
продукта на равнище на Европейския съюз 
се считат измененията, които водят до пре­
разглеждане на единния документ и отговарят 
на някое от посочените по-долу условия:
1. изменението се състои от промяна на 
наименованието, защитено като географско 
указание, или на използването на това наи­
менование;
2. има риск изменението да наруши връз­
ката между географския район и продукта, 
посочена в единния документ;
3. изменението води до ограничения по 
отношение на предлагането на продукта на 
пазара.
(5) Всяко изменение на спецификацията на 
продукта, различно от посочените в ал. 4, е 
стандартно изменение.
(6) Стандартното изменение е временно, 
когато се отнася до временна промяна в спе­
цификацията на продукта, която е резултат 
от налагането на задължителни мерки от 
страна на държавните органи, вследствие на 
природно бедствие или на неблагоприятни 
метеорологични условия, признати от ком­
петентните органи, или на предизвикано от 
човека бедствие, като война, заплаха от война 
или терористично нападение.
Изменение на спецификацията на продукта 
на равнище на Европейския съюз
Чл. 106к. (1) Искането за изменение на 
спецификацията на продукта на равнище на 
Европейския съюз съдържа:
1. защитеното географско указание, за 
което се отнася изменението;
2. мотиви защо изменението попада в обх­
вата, посочен в чл. 106и, ал. 4;
3. описание на всяко едно от поисканите 
изменения и причините за тях;
4. посочване за всяко стандартно измене­
ние, което е тясно свързано с изменението 
на равнище на Европейския съюз, ако е 
приложимо;
5. консолидиран единен документ съгласно 
извършените изменения;
6. консолидирана спецификация на продук­
та съгласно извършените изменения;
7. име и адрес за кореспонденция на ис­
кателя;
8. друга документация, когато е необходимо.
(2) За всяко искане се проверява дали 
представлява изменение на спецификацията 
на равнище на Европейския съюз, дали е 
платена дължимата държавна такса и дали са 
изпълнени изискванията на чл. 6 от Регламент 
(ЕС) 2023/2411 и на ал. 1. Когато се констати­
рат нередовности, на искателя се предоставя 
едномесечен срок за отстраняването им.
(3) Когато в срока по ал. 2 нередовностите 
не бъдат отстранени, се взема решение по 
чл. 106а, ал. 7, т. 6.
(4) Когато не са налице нередовностите по 
ал. 2 или същите са отстранени, се прилагат 
чл. 106г, ал. 6 и чл. 106д.
Стандартно изменение на спецификацията 
на продукта
Чл. 106л. (1) Искането за стандартно измене­
ние на спецификацията на продукта съдържа:
1. защитеното географско указание, за 
което се отнася изменението;